એ. બી. ઠક્કર નામના ગુજરાતી સિનિયર સિટિઝનના સાદા પત્રને જનહિતની અરજીમાં ફેરવી નાખ્યા બાદ થોડા દિવસ પહેલાં થયેલી સુનાવણીમાં હાઈ કોર્ટે રેલવેને આ પ્રૉબ્લેમનું સોલ્યુશન શોધીને ઍફિડેવિટ ફાઇલ કરવાનું કહ્યું હતું. અરજીમાં કહેવામાં આવ્યું હતું કે હાલમાં લોકલ ટ્રેનોના ડબ્બામાં સિનિયર સિટિઝનો માટેની અનામત સીટો એટલી અંદરની તરફ છે કે ભીડમાં સિનિયર સિટિઝનો માટે ત્યાં સુધી પહોંચવાનું જ શક્ય નથી, એથી સિનિયર સિટિઝનો માટે મહિલા કે શારીરિક રીતે અક્ષમ પ્રવાસીઓની જેમ અલગથી કોચ ફાળવવા જોઈએ અથવા તો હાલની અનામત સીટોની વ્યવસ્થા બદલવી જોઈએ.